urkiya Respublikasi Prezidenti O‘zbekistonga keldi

18.11.2016
Turkiya Respublikasi Prezidenti Rejep Tayyip Erdoʻgʻon 17 noyabr kuni mamlakatimizga tashrif buyurdi.
Samarqand xalqaro aeroportida oliy martabali mehmonni O‘zbekiston Respublikasi Bosh vazirining oʻrinbosari A.Ikromov kutib oldi.
Tashrifning asosiy tadbirlari 18 noyabrga moʻljallangan.
Turkiya Respublikasi Prezidenti O‘zbekiston Respublikasining Birinchi Prezidenti Islom Karimov qabrini ziyorat qiladi.
O‘zbekiston Respublikasi Prezidenti vazifasini bajaruvchi Shavkat Mirziyoyev va Turkiya Respublikasi Prezidenti Rejep Tayyip Erdoʻgʻon uchrashuvi chogʻida O‘zbekiston – Turkiya hamkorligining bugungi holati va uni yanada rivojlantirish istiqbollari muhokama qilinadi, tomonlarni qiziqtirgan dolzarb mintaqaviy va xalqaro masalalar yuzasidan fikr almashiladi.